CELEX: 32021D1172
Language: hu
Date: 2021-06-18 00:00:00
Title: A Tanács (EU) 2021/1172 határozata (2021. június 18.) az Európai Unió, az Amerikai Egyesült Államok, Izland és a Norvég Királyság közötti, a személyzettel ellátott légi járművek bérleti szerződéseire vonatkozó időkorlátokról szóló megállapodásnak az Európai Unió nevében történő megkötéséről

2021.7.19.   
               
               
                  HU
               
               
                  Az Európai Unió Hivatalos Lapja
               
               
                  L 256/1
               
            
         A TANÁCS (EU) 2021/1172 HATÁROZATA
         (2021. június 18.)
         az Európai Unió, az Amerikai Egyesült Államok, Izland és a Norvég Királyság közötti, a személyzettel ellátott légi járművek bérleti szerződéseire vonatkozó időkorlátokról szóló megállapodásnak az Európai Unió nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben annak 218. cikke (6) bekezdése második albekezdésének a) pontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     Az (EU) 2019/1580 tanácsi határozattal (2) összhangban az Európai Unió, az Amerikai Egyesült Államok, Izland és a Norvég Királyság közötti, a személyzettel ellátott légi járművek bérleti szerződéseire vonatkozó időkorlátokról szóló megállapodást (a továbbiakban: a megállapodás) (3)2019. augusztus 27-én aláírták, figyelemmel annak egy későbbi időpontban történő megkötésére. A megállapodást – amelyet a tárgyalási feljegyzéssel (4) együtt az (EU) 2019/1580 határozathoz csatoltak – annak aláírása óta ideiglenesen alkalmazzák.
                  
               
                     (2)
                  
                  
                     A megállapodás szerves részét képező együttes nyilatkozatban és az (EU) 2019/1580 határozatban meghatározottak szerint a megállapodás, amelyet angol nyelven írták alá, az unió más hivatalos nyelvein is elkészült és az említett további nyelvi változatokat a felek közötti levélváltás útján hitelesíteni kell.
                  
               
                     (3)
                  
                  
                     A megállapodást jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az Európai Unió, az Amerikai Egyesült Államok, Izland és a Norvég Királyság közötti, a személyzettel ellátott légi járművek bérleti szerződéseire vonatkozó időkorlátokról szóló megállapodást – amelynek az együttes nyilatkozat a szerves részét képezi – a Tanács az Unió nevében jóváhagyja (5).
         
         
            2. cikk
            A megállapodás 7. cikkének (1) bekezdésében (6) előírt értesítést az Unió nevében a Tanács elnöke teszi meg.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2021. június 18-án.
            
               
                  a Tanács részéről
               
               
                  az elnök
               
               J. LEÃO
            
         
         
            (1)  2021. május 18-i egyetértés (a Hivatalos Lapban még nem tették közzé).
         
            (2)  A Tanács (EU) 2019/1580 határozata (2019. július 18.) az Európai Unió, az Amerikai Egyesült Államok, Izland és a Norvég Királyság közötti, a személyzettel ellátott légi járművek bérleti szerződéseire vonatkozó időkorlátokról szóló megállapodásnak az Európai Unió nevében történő aláírásáról és az ideiglenes alkalmazásáról (HL L 245., 2019.9.25., 1. o.).
         
            (3)  A személyzettel ellátott légi járművek bérleti szerződéseire vonatkozó időkorlátokról szóló megállapodás (HL L 245., 2019.9.25., 3. o.).
         
            (4)  A tárgyalási feljegyzéshez lásd az ST 11100/19 dokumentumot a http://register.consilium.europa.eu oldalon.
         
            (5)  A megállapodás szövegét a HL L 245., 2019.9.25., 3. oldalán hirdették ki az aláírásról szóló határozattal együtt.
         
            (6)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.